L’Ajuntament de Burjassot guarda un minut de silenci en senyal de duel per la massacre d’Orlando
2025-07-24

A les 12 h del migdia de hui, 13 de juny, autoritats i personal de l’Ajuntament de Burjassot s’han concentrat, en les portes del Consistori, per guardar un minut de silenci en senyal de duel i solidaritat amb les víctimes i els familiars de l’atemptat ocorregut ahir, a Orlando (Florida, EUA), i que ha costat la vida de 50 persones i ha deixat ferides altres 53.

El grup terrorista Estat Islàmic (EI) ha assumit l’autoria d’aquest tiroteig perpetrat ahir, Dia de l’Orgull Gai, en la discoteca Pulse, un pub gai de la ciutat nord-americana. Omar Mateen, nord-americà de 29 anys i religió musulmana, va entrar a les dues del matí pegant tirs indiscriminadament en dit local, causant la mort de 53 persones i deixant ferides a un altre centenar. Es tracta del major assassinat en massa de la història del país des de l’11 de Setembre.